แม่วัย 78 น้ำตานอง ได้คนใจบุญจัดงานศพให้ลูกสาวผูกคอดับ เพราะไม่มีเงิน
แม่วัย 78 ที่กำแพงเพชร น้ำตานอง ได้คนใจบุญจัดงานศพให้ลูกสาวผูกคอเสียชีวิต เครียดเพราะไม่มีเงิน รายได้หดหายหลังจากโควิด-19 ระบาดจากกรณี นางสาวกรรณิกา พินศรี อายุ 57 ปี ชาวจังหวัดกำแพงเพชร ได้ตัดสินใจผูกคอเสียชีวิต โดยก่อนเกิดเหตุผู้เสียชีวิตได้นั่งปรับทุกข์กับญาติๆ ว่า เครียดเพราะตั้งแต่มีโควิด-19 ก็ไม่มีคนมาซื้อมะพร้าว ช่วงปกติยังสารมารถขูดเนื้อมะพร้าวขายได้วัน 400-500 บาท แต่หลังจากโควิคระบาดก็แย่ ลงทะเบียนขอรับเงินเราไม่ทิ้งกันก็ไม่ผ่าน ซึ่งหลังจากเสียชีวิตแล้ว นางชลูด พินศรี อายุ 78 ปี ผู้เป็นแม่ ก็ไม่สามารถจัดงานศพให้ลูกสาวได้ หลังจากมีการเผยแพร่เรื่องดังกล่าวออกไป มีผู้ใจบุญจำนวนมากต่างบริจาคช่วยเหลือนางชลูด แม่ของผู้เสียชีวิตจนมีเงินจำนวนหนึ่งไปซื้อโลงใส่ศพบุตรสาว โดยนางชลูด กล่าวว่า นางสาวกรรณิกา ผู้ตายเป็นเสาหลักหาเลี้ยงครอบครัวเพียงคนเดียวเมื่อลูกสาวเสียชีวิตไปแล้ว ตนจึงเหลือแต่ความว่างเปล่า ไม่รู้จะทำอย่างไรต่อไป แต่ต้องขอบคุณผู้ใจบุญทุกคนที่ให้การช่วยเหลือ ถ้าไม่มีใครช่วย ป่านนี้ยังไม่รู้ว่าจะจัดงานศพแบบไหน ไม่รู้ว่าจะเผาศพลูกสาวได้อย่างไร จึงต้องขอบคุณโดยเฉพาะชาวโซเชียลที่ให้การช่วยเหลือมามากมาย.
แม่วัย 78 ที่กำแพงเพชร น้ำตานอง ได้คนใจบุญจัดงานศพให้ลูกสาวผูกคอเสียชีวิต เครียดเพราะไม่มีเงิน รายได้หดหายหลังจากโควิด-19 ระบาด 
ผูกคอตาย,ลงทะเบียนเราไม่ทิ้งกัน,ไม่ได้เงิน 5 พัน,โควิด-19,กำแพงเพชร,ข่าวทั่วไป